id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id nl nl id id pl id id id id ms ms id id id id ms ms ms ms ms id ms id ms id id id ms ms ms ms ms ms id id ms ms id id id id id id id id id id id id ms ms ms ms id id nl ms id ms id id id id id de ms ms id id id ms id id hy hy hy eo id eo id ms sl ms ms id fi it fr ms it fr en ms ms en en en en en id id id id ms en id id jv ms id id it es id id en id ms ms ms ms ms ms
Persediaan Untuk Hamil: Risiko Kanser Ovari Rendah Jika Hamil Lewat
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Masih Belum Hamil? Jangan Risau, Ada Kajian Kata Risiko Kanser Ovari Rendah Jika Hamil Lewat
Ditulis oleh Mohammad Nazri Zulkafli Disemak pada 31/07/2022
Disemak secara perubatan oleh Dr. Muhamad Firdaus Rahim
Rasa-rasanya bila waktu yang paling sesuai untuk anda menimang cahaya mata? Wanita mempunyai keupayaan untuk mengandung di antara usia 12 dan 51 tahun.
Namun, bergantung kepada amalan dan kepercayaan masyarakat setempat, mereka yang hamil ketika berusia 18 tahun ke bawah mudah untuk mendapat kritikan sosial.
Secara amnya, tahap kesuburan wanita akan mengalami penurunan apabila usia mereka meningkat.
Ini bermakna semakin muda mereka cuba untuk hamil, semakin tinggi peluang mereka untuk menimang cahaya mata.
Walau bagaimanapun, keputusan dan persediaan untuk hamil tidak sewajarnya dibuat berdasarkan kepada satu faktor semata-mata.
Pelbagai jenis faktor seperti kewangan, tahap kesediaan, masalah kesihatan dan sebagainya perlu diambil kira.
Dalam artikel ini, kita akan membincangkan kelebihan menangguhkan kehamilan bagi menurunkan risiko kanser ovari.
Walau bagaimanapun, ingin kami tekankan bahawa ini hanyalah satu bentuk perbincangan ilmiah dan bukan saranan kepada ibu yang sedang merancang hamil.
Jika anda mempunyai persoalan berkaitan dengan waktu terbaik untuk hamil, sila rujuk doktor anda.
Bagaimana usia boleh mempengaruhi persediaan untuk hamil?
Secara teorinya, wanita dilahirkan dengan sejumlah 2 juta (anggaran) telur yang akan berkurangan secara berkala setiap tahun.
Ketika anda berusia 37 tahun, anda mungkin hanya mempunyai baki sebanyak 25,000 telur sahaja.
Jumlah tersebut akan terus berkurang sehingga anda mencapai usia menopaus, sekitar 50 tahun.
Mungkin anda berpendapat bahawa 25,000 itu agak banyak dan peluang untuk anda hamil seharusnya tinggi.
Namun, apa yang perlu difahami adalah kualiti telur turut mengalami kemerosotan apabila usia anda meningkat.
Ini bermakna, proses persenyawaan sukar untuk berlaku secara semula jadi menyebabkan ramai dalam kalangan mereka yang mencuba kaedah persenyawaan in vitro.
Menurut kajian yang diterbitkan pada tahun 2012 di laman Jurnal PLOS ONE, kebarangkalian untuk anda berjaya hamil setelah tiga bulan mencuba adalah seperti berikut:
18 peratus bagi mereka yang berusia 25 tahun.
16 peratus bagi mereka yang berusia 30 tahun.
12 peratus bagi mereka yang berusia 35 tahun.
7 peratus bagi mereka yang berusia 40 tahun.
Terdapat juga faktor lain yang boleh menyukarkan lagi peluang untuk anda hamil seperti:
Rawatan kanser seperti terapi radio dan terapi kemo.
Risiko kanser ovari rendah jika anda lengahkan kehamilan?
Bukan semua individu mempunyai kebolehan atau keupayaan untuk menjaga bayi sewaktu usia muda.
Terdapat wanita yang ingin mencapai cita-cita mereka sebelum berkeluarga, ada yang ingin mengumpul wang dan ada juga yang merancang, namun gagal setiap kali mereka mencuba.
Walaupun terdapat kajian yang menunjukkan kehamilan pada usia lewat (sekitar 35 tahun dan ke atas) boleh meningkatkan risiko komplikasi seperti diabetes, namun ia juga mempunyai kebaikan yang tersendiri.
Sebagai contoh, kajian pada tahun 2012 menunjukkan mereka yang melahirkan anak terakhir atau anak tunggal pada usia 40 tahun mempunyai risiko kanser rahim yang sangat rendah.
Begitu juga dengan risiko kanser lain seperti kanser ovari.
Terdapat satu kajian yang melibatkan analisis data 1,700 wanita Los Angeles yang menghidap kanser ovari serta 2,380 wanita Los Ansgeles yang tidak menghidap kanser tersebut.
Dapatan menunjukkan peningkatan 5 tahun pada usia wanita ketika sedang melahirkan anak pertama boleh memberikan penurunan risiko setinggi 16 peratus.
Sebagai contoh, wanita yang melahirkan anak pertama ketika mereka berusia 35 tahun dan ke atas boleh menikmati penurunan risiko kanser ovari setinggi 46 peratus.
Perbandingan dibuat dengan subjek wanita yang melahirkan anak ketika mereka berada pada awal usia 20-an.
Dapatan tersebut kekal teguh walaupun pengkaji sudah memfaktorkan pemalar seperti risiko subjek untuk mendapat kanser ovari.
Ini merupakan satu penemuan yang agak menarik memandangkan ia bercanggah dengan saranan untuk seseorang itu cuba hamil pada usia 20-an.
Namun, kadar penurunan tahap kesuburan tetap dialami oleh individu yang melengahkan waktu kehamilan.
Jadi, pada usia berapa tahun anda patut membuat persediaan untuk hamil?
Kehamilan sewaktu usia muda mempunyai kebaikannya yang tersendiri.
Oleh sebab faktor rancangan keluarga tidak boleh dibuat berdasarkan satu pemalar sahaja, rujukan kepada doktor sangat digalakkan.
Perbincangan boleh menyentuh aspek risiko, kebaikan dan masalah kesihatan (sekiranya ada) bagi mempersiapkan diri anda untuk hamil.
Apabila anda mencecah usia 35 tahun, pelbagai jenis komplikasi kehamilan boleh dialami seperti:
Keperluan untuk pembedahan caesarean
Bayi kurang berat badan
Kecacatan genetik seperti sindrom Down
Perbincangan berkenaan dengan persediaan untuk hamil tidak sepatutnya memberikan tekanan kepada bakal ibu.
Perancangan tersebut perlu dibuat bersesuaian dengan kemampuan untuk menjaga anak serta faktor lain yang mungkin boleh merencatkan keupayaan seseorang untuk bergelar ibu.
Perancangan untuk hamil penting bagi memastikan ibu bapa betul-betul bersedia untuk menimang cahaya mata.
Jika anda mempunyai masalah seperti berikut, sila berjumpa dengan doktor pakar kesuburan:
Sudah berusia 35 tahun dan ke bawah, namun belum berjaya untuk hamil walaupun sudah setahun mencuba.
Berusia 36 tahun dan ke atas, namun belum berjaya untuk hamil walaupun sudah 6 bulan mencuba.
Anda berusia 40 tahun dan hendak mendapatkan cahaya mata.
Sekiranya anda mempunyai persoalan, ajukan kepada doktor perubatan yang bertauliah.
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Time to Pregnancy: A Computational Method for Using the Duration of Non-Conception for Predicting Conception. (https://journals.plos.org/plosone/article?id=10.1371/journal.pone.0046544). Diakses pada 9 November 2020.
Age at last birth in relation to risk of endometrial cancer: pooled analysis in the epidemiology of endometrial cancer consortium. (https://pubmed.ncbi.nlm.nih.gov/22831825/). Diakses pada 9 November 2020.
The Role of Pregnancy, Perinatal Factors, and Hormones in Maternal Cancer Risk: A review of the evidence. (https://www.ncbi.nlm.nih.gov/pmc/articles/PMC6688839/). Diakses pada 9 November 2020.
Pregnancy history and risk of endometrial cancer. (https://www.ncbi.nlm.nih.gov/pmc/articles/PMC3152311/). Diakses pada 9 November 2020.
Delaying Pregnancy May Reduce Risk of Ovarian Cancer. (https://www.livescience.com/50540-pregnancy-later-reduced-ovarian-cancer.html). Diakses pada 9 November 2020.
Pernah Ambil Pil Perancang, Dan Kini Ingin Hamil Semula, Bagaimana Nak Tahu Bila Waktu Subur?
Ini Manfaat Asid Folik Buat Wanita, Yang BELUM KAHWIN Pun Kena Ambil!
Ditulis oleh Mohammad Nazri Zulkafli Disemak pada 31/07/2022
Disemak secara perubatan oleh Dr. Muhamad Firdaus Rahim
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.